Inkeroinen (Kouvola)

Inkeroinen on taajama Kouvolassa, entisen Anjalankosken kaupungin alueella. Inkeroinen sijaitsee nykyisen Kouvolan kaupungin eteläosassa Kymijoen itärannalla vastapäätä entisen Anjalan pitäjän kirkonkylää.


Tilastokeskuksen mukaan Inkeroisten tilastollisessa taajamassa, joka käsittää myös Anjalan kirkonkylän, oli vuoden 2024 lopussa 4 300 asukasta. Inkeroisten postinumeroalueen (46900 Inkeroinen) väkiluku oli 3 186 vuonna 2024.Paavo (Postinumeroalueittainen avoin tieto) – Tilastokeskus

Inkeroisten taajamaa ympäröi Inkeroisten kaupunginosa sekä Inkeroisten tilastoalue, joista jälkimmäiseen kuuluu myös Anjala ja Marinkylä.

Väestö
Väestönkehitys

Vuosien 1980 ja 1985 väkiluvut sisältää silloisten Inkeroisten ja Anjalan taajamien yhteenlasketut väkiluvut. Taajamat kasvoivat yhteen 1980-luvun loppupuolella ja nimeksi tuli Inkeroinen.

Historia
Inkeroinen kuului ennen teollisuustaajaman syntyä Sippolan pitäjän Mämmälän kylään. Nimi Inkeroinen tuli käyttöön kylään syntyneen puuhiomon ja paperitehtaan mukaan, jotka perustettiin sen nimisen maakirjatalon maille vuonna 1872. Taajama kuului Sippolaan Anjalankosken kauppalan perustamiseen saakka vuonna 1975 ja Anjalankoskeen vuoden 2009 Kouvolaan liittämiseen saakka. Sillä on myös epävirallinen ruotsinkielinen nimi Ingeroiskotus.fi, Svenska ortnamn i Finland .

Liikenneyhteydet
Kotkan radan Inkeroisten rautatieasemalta on henkilöjunayhteys Kouvolaan ja Kotkaan. Inkeroisten linja-autoasemalta pääsee Anjalan ja Porvoon kautta Helsinkiin.

Teollisuus
Inkeroisissa on Stora Enson Anjalankosken tehtaat.

Palvelut
pienoiskuva|oikea|Näkymä Päätieltä Valtatielle.
Inkeroisissa on tori, kolme kauppaa (S-Market, Lidl, Tokmanni), Alko, kirjasto, partureita, uimahalli ja jäähalli, jossa kylän jääkiekkoseura Aakoo pelaa. Taajamassa sijaitsevat lisäksi mm. pizzeria. Inkeroisten vastaanottokeskus toimi Hotelli Kantrin entisissä tiloissa Inkeroisten keskustassa 2016-2018. Toimintaa ylläpiti Hoivapalvelu Metsätähti Oy.

 Inkeroisiin valmistui kesällä 2025 monitoimitalo, jossa toimii muun muassa peruskoulu, päiväkoti ja kirjasto. 

Inkeroisissa sijaitsee myös Kymenlaakson Opisto, joka on visuaalisiin aloihin erikoistunut kansanopisto sekä entisen Anjalankosken kaupungin alueella toimiva kansalaisopisto.

Lähteet
Mämmälän kylän talot ja suvut 

 Viitteet 

Luokka:Kouvolan kaupunginosat
Luokka:Kymenlaakson maakunnan taajamat
Luokka:Sippola